Pengenalan kepada Projek KAMI Rasional projek Memperkukuhkan dialog antara masyarakat pengeluar dan masyarakat pengguna dalam usaha menuju ke arah pengeluaran minyak sawit yang mampan Projek KAMI memberi sokongan kearah dialog dasar yang kukuh dan membina antara pihak-pihak berkepentingan di Kesatuan Eropah (EU), Malaysia dan Indonesia mengenai kemampanan rantaian bekalan minyak sawit. Dengan itu, KAMI berusaha untuk menyokong proses multipihak untuk berkongsi maklumat objektif mengenai penggunaan sumber asli secara berskala dan secara lestari dengan tumpuan khusus kepada minyak sawit. Melalui pertukaran makhlumat yang objektif, projek ini memakhlumkan proses-proses perancangan negara sekaligus memberikan maklumat tepat yang boleh digunakan oleh pihak pembeli dalam membuat keputusan pembelian dan pelaburan mereka. Dengan bekerja secara berskala, KAMI bertujuan untuk mengukuhkan aspek alam sekitar, sosial dan tadbir urus untuk merangkumi semua pelaku rantaian bekalan, termasuk mereka yang masih belum ada pensijilan kemampanan, seperti dikalangan pekebun kecil. Di Indonesia, KAMI menyokong Agensi Perancang Pembangunan Negara (Bappenas) untuk memajukan Pendekatan Jurisdiksi serta Indikator Jurisdiksi Mampan yang memantau pencapaian pengeluaran minyak sawit mampan diperingkat jurisdiksi. Selari dengan itu, aktiviti berkaitan dengan kebolehkesanan rantaian bekalan minyak sawit yang bertujuan untuk memperkukuh pengeluaran dan perdagangan minyak sawit yang mampan, legal dan bebas deforestasi. Di Malaysia, KAMI menyokong aktiviti berkaitan kebolehkesanan rantaian bekalan minyak sawit serta pembagunan mekanisme untuk mengukuhkan rantaian bekalan bagi minyak sawit yang legal dan bebas deforestasi berdasarkan peraturan-peraturan baru pasaran global. Tumpuan utama KAMI ialah mengumpul dan membangunkan maklumat objektif termasuk daripada sistem-sistem yang sedia ada untuk membantu mengurangkan kos bagi pekebun kecil dan pengeluar bersaiz sederhana dalam mengakses pasaran global.
Konteks dan aspirasi KAMI Membina dari sistem-sistem sedia ada di negara-negara pengeluar, dan berasaskan maklumat objektif, KAMI berharap dapat menyokong dialog polisi dasar berasaskan peralihan ke arah pengeluaran dan perdagangan komoditi pertanian secara mampan. Konteks Negara-negara pengeluar mempunyai rangka undang-undang dan pensijilan national, yang wujud bersama dengan pendekatan sukarela. Kemajuan objektif telah tercapai berkaitan dengan transparansi dan pengurangan deforestasi. Sudan adanya dialog berterusan dengan pihak-pihak yang ingin mencapai kemajuan yang cepat tetapi secara mampan, berdasarkan penyelesaian yang pragmatik dan inklusif. Aspirasi bersama Latar belakang projek Di Indonesia, KAMI menyokong usaha Bappenas untuk mempromosikan Pendekatan Yurisdiksi Berkelanjutan yang merupakan sebahagian dari Rencana Pembangunan Jangka Menengah Nasional 2020-2024 (Perpres 18/2020). Sokongan ini bermula pada tahun 2018 dan berfokus pada dialog multipihak dan pemantauan kemampanan di peringkat daerah dan kebolehkesanan minyak sawit. Inisiatif ini mengambil pengajaran dari program-program yang dilaksanakan oleh EFI melalui Kerjasama EU-Indonesia mengenai kelestarian dan perdagangan. Meningkatkan pemahaman teknikal bagi memudahkan dialog polisi, serta membina kepercayaan dan kesefahaman. Memaklumkan pendekatan sedia ada dan membantu penilaian dan demonstrasi kemajuan kearah kemampanan, serta tidak melaksanakan pendekatan yang selari. Menghormati norma dan pendirian dan membina bukti bersama, dalam bahasa yang difahami bersama. Membantu menyalurkan sumber daya yang ada untuk menyokong kemampanan rantaian nilai minyak sawit di mana ia paling diperlukan dan paling berkesan. • Berkongsi informasi melalui forum-forum yang berkaitan dengan pelakon rantaian bekalan minyak sawit dan masyarakat sivil. Pembangunan sistem inklusif untuk memantau kemampanan di daerah dan menjejaki minyak sawit lestari adalah berasaskan prinsip: Legalitas: Indikator berasaskan system undang-undang Indonesia. Kesahihan: Indikator dibangunkan berdasarkan perundingan dengan pihak berkepentingan serta menggunakan data sedia ada yang objektif. Skala: Indikator merangkumi semua bidang kuasa, pengeluar dan jenis hutan. Faedah bersama: Sejalar dengan SDG dan NDC. Saling menyokong: Pendekatan berperingkat yang mendorong kemajuan. Saling melengkapi: Indikator melengkapi sertifikasi berasaskan produk. Mengenal pasti, menjelaskan, mempamerkan dan menguatkan kisah-kisah kejayaan melalui komunikasi bersama.
Objektif KAMI Untuk mengukuhkan hubungan dan kerjasama antara EU-Malaysia dan EU-Indonesia dengan menyokong proses-proses nasional serta dialog antarabangsa mengenai penggunaan sumber asli secara lestari, dengan fokus pada minyak sawit. Projek ini akan berjalan selama tiga tahun dari 2020-2023 dengan pembiayaan dari Kesatuan Eropah sebanyak €4.5 juta, dengan kemungkinan untuk dipanjangkan. Fokus projek Pendekatan projek ini adalah untuk memperkukuh komunikasi serta pengurusan sumber asli secara mampan, khususnya dikalangan bidang kuasa / negeri / daerah pengeluar minyak sawit, dan dengan itu menyumbang kepada objektif bersama antara EU dan dua rakan utama di Asia Tenggara, dengan: Menyokong dialog polisi antara pihak-pihak berkepentingan di EU, Malaysia dan Indonesia mengenai kelestarian rantaian nilai minyak sawit; Memberikan bantuan teknikal untuk mengukuhkan inisiatif negara-negara rakan ke arah peningkatan kelestarian rantaian nilai minyak sawit; Menyokong komunikasi dan penyebaran maklumat berkaitan dialog polisi dan pencapaian projek. Rakan kerjasama Kesatuan Eropah (EU) - rakan dialog dan pendanaan • Kementerian Perencanaan Pembangunan Nasional / Bappenas, Indonesia - rakan dialog • Kementerian Perladangan dan Komoditi, Malaysia - rakan dialog • Majlis Pensijilan Minyak Sawit Malaysia (MPOCC) - rakan pelaksana • • European Forest Institute (EFI) - rakan pelaksana Lembaga Minyak Sawit Malaysia (MPOB) - rakan pelaksana Potensi sumbangan KAMI Dialog dasar yang lebih baik antara pihak-pihak berkepentingan di EU, Malaysia dan Indonesia mengenai kemampanan minyak sawit. Pengunaan definisi kemampanan yang jelas dan adanya persetujuan bersama mengenai cara paling berkesan untuk menjejak kemajuan dan berkomunikasi mengenainya. Meningkatkan keunggulan produk di pasaran global. • Meningkatkan visibilitas dan ketelusan di pasaran, sekaligus memudahkan tugas melakukan 'due diligence' oleh para pengendali pasaran. Mendorong kerajaan negeri/daerah ke arah pencapaian Matlamat Pembangunan Lestari (SDGs). Semua pihak yang berkepentingan serta semua komoditi mendapat faedah dengan adanya pasaran yang kuat untuk produk yang mampan dan bebas dari deforestasi.
Gambar muka hadapan: Ladang kelapa sawit di pinggir hutan hujan tropika, Indonesia. Kredit gambar: Richard Whitcombe Penafian. Terbitan ini dihasilkan dengan sokongan Kesatuan Eropah. Kandungan terbitan ini adalah tanggungjawab KAMI sepenuhnya dan sama sekali tidak boleh dianggap sebagai pendirian organisasi pendanaan. © KAMI, 2023